רינה פושקרנה

רינה פושקרנה (נולדה ב-10 בפברואר 1959) היא יזמת, מסעדנית ואשת עסקים ישראלית ממוצא הודי, פעילה בענף המסעדנות, המייסדת והבעלים של רשת המסעדות ההודיות "טנדורי".

==ביוגרפיה==
רינה פושקרנה נולדה ב-10 בפברואר 1959 בניו דלהי שבהודו לקולונל ארג'ון סינג, הודי בן הדת הסיקית ששירת בצבא ההודי ולמת'ילדה (לבית יחזקאל סולומון), יהודיה ילידת יוצאי עיראק מהקהילה הבגדאדית של הודו (ראו ערך יהדות הודו). לרינה אחות תאומה, ריטה. מלבדן עוד שלושה אחים: האח אניל, האחות אניטה, והאחות המאומצת (בתו של אחי אביהן), מיטאנה. המשפחה נדדה בהודו בעקבות תפקידיו הצבאיים של האב, ופושקרנה גדלה ברווחה בבתים עם משרתים.

בגיל 16 התחתנה עם וינוד פושקרנה, הינדי בן 22 ממעמד הברהמינים, רב חובל בצי הסוחר. פושקרנה הפליגה עמו תשע שנים במהלכן למדה לבשל מהשפים שפגשה באוניות. באותה תקופה נולדו ילדיהם, הבת סרינה והבן קונאל.

פושקרנה ובעלה הפליגו יחד עם ילדיהם במקומות רבים בעולם, ביקרו בישראל מספר פעמים, עד שהחליטו, בשנת 1982 להשתקע בישראל.

פושקרנה דוברת אנגלית, עברית, הינדית, פנג'אבי, מראטהית וגוג'ראטית.

==קריירה==
רינה פושקרנה ו[[שלמה להט (צ'יץ')]]
בסביבות שנת 1979, פושקרנה ובעלה פתחו בלונדון מיניסטור בתל אביב מסעדה צמחונית קטנה בשם "איצ'יקדנה", שהגישה אוכל רחוב הודי. מלבד קהילות יוצאי הודו בישראל, הציבור הרחב בישראל לא היה מודע לתרבות, למטבח ולאמנות הקולינרית ההודית. מכיוון שהמסעדה לא הצליחה, היה וינוד מוכן לחזור לים. רינה שכנעה את וינוד לעשות ניסיון נוסף, אך הפעם לא צמחוני.

בני הזוג פתחו בשנת 1981, בכיכר דיזנגוף בתל אביב את מסעדת "טנדורי", שהגישה אוכל הודי. חלל המסעדה עוצב בסגנון הודי אותנטי ולעיתים קרובות התקיימו במקום גם הופעות של רקדנים וזמרים הודיים. היה זה הסניף הראשון מבין שש מסעדות ברשת "טנדורי" שנפתחו בישראל עד שנת 2000 ובהן שתי מסעדות כשרות: באילת ובירושלים (בשם קוהינור). בעקבות אירועי האינתיפאדה השנייה נסגרו שלושה סניפים.

בשנת 2003 החלה פושקרנה לייצר אוכל הודי קפוא במפעלה "פרסקו" (לשעבר מפעל "שף הים") בקיבוץ אילון בשם "רינה'ס מזון טרי ואתני" ומכרה אותו ברשת מרכולים בישראל ואוכל קפוא כשר למרכולים ברחבי העולם.

לפושקרנה היו גם סניפים של רשת של אוכל מהיר שנקראה ניו דלהי, מסעדה תאילנדית בשם קוקונאט ומסעדת דגים בשם אטלנטיס בהרצליה.

נכון ל-2020 פעילים שני סניפים של רשת טנדורי: בהרצליה ובתל אביב. המסעדות מגישות אוכל הודי ממבחר מטבחים המותאם לחיך הישראלי.

בתחילת שנות האלפיים, פתחה פושקרנה בוטיק של בגדי מעצבים גדולים בכיכר טיראן בהרצליה פיתוח.

פושקרנה הייתה חברת המשלחת הישראלית בביקור הראשון של ראש ממשלת ישראל בהודו, אשר נערך בשנת 2003, בראשותו של אריאל שרון.

בשנת 2017, בעת ביקורו של נרנדרה מודי, ראש ממשלת הודו בישראל, הוזמנה פושקרנה לבשל עבורם ארוחה במעון הרשמי של ראש הממשלה.

בשנת 2018 הצטרפה לפמלייתו של בנימין נתניהו אשר ביקר בהודו, לציון 25 שנים לכינון היחסים הדיפלומטיים בין המדינות.

לקחה חלק בספר "אמא הודו, אבא ישראל" בעריכת הסופרת הישראלית ממוצא הודי אילנה שזור, אשר פורסם בשנת 2017 בהוצאת "קמודן מוכאדם" בבעלות הסופר הישראלי מקהילת הבני ישראל (הודו), אליעז ראובן-דנדקר.

===פעילות ציבורית===
בשנת 2004 הוענק לה תואר כבוד מלשכת המסחר ישראל-אסיה, על הבאת תרבות הודו לישראל.

פושקרנה היא חברת המועצה של מרכז ישראל-אסיה, נשיאת כבוד של המועצה המרכזית של ארגונים יהודים-הודיים בישראל, חברת הנהלה באגודת הידידות ישראל-הודו ומעורבת ביוזמות לקידום מנהיגות נשים.

==חיים אישיים==
לרינה ווינוד שני ילדים. הבת סרינה חיה בסינגפור עם משפחתה, הבן קונאל למד בישול בשווייץ, ניהל בעבר מסעדות בסינגפור וחי כיום בישראל עם משפחתו.

==קישורים חיצוניים==
* [http://indianjews.org/en/articles-en/81-reena-pushkarna-bio-brief ביוגרפיה של פושקרנה], מתוך אתר מורשת יהדות הודו (באנגלית)
* [https://he.tandoori.co.il// אתר רשת טנדורי]
* [http://www.rest.co.il/sites/Default.asp?txtRestID=1310 אתר מסעדת טנדורי בתל אביב]
* [http://www.rest.co.il/sites/Default.asp?txtRestID=1311 אתר מסעדת טנדורי בהרצליה פיתוח]

כתבות על רינה פושקרנה
* [https://www.youtube.com/watch?v=lrw_zL9x9SI שיחת נפש עם רינה פושקרנה], כאן חינוכית באתר יוטיוב
* [https://www.youtube.com/watch?v=stMoSL6kP4E בין השורות מסביב לעולם עם רינה פושקרנה], כאן חינוכית באתר יוטיוב
* 
* טניה סולומון, [http://www.iwomen.co.il/item.asp?aid=91047 "מהודו באהבה" – סיפורה של רינה פושקרנה], iwomen, 3 ביוני 2008
* 
* 
* רענן רוגל, [https://web.archive.org/web/20160303224221/http://www.foodis.co.il/feature.asp?sec=4&featid=21240 1 על 1 עם רינה פושקרנה מטנדורי], foodis 23 בספטמבר 2009
* 
* 
* 
* עדי הגין, [https://www.onlife.co.il/career/women-and-business/129378 רינה פושקרנה: גם בזמנים קשים הצלחנו לקום על הרגליים ולהמשיך], באתר onlife, 8 ביוני 2017
* 
* 
* יוליה פריליק ניב, [https://www.rest.co.il/magazine/foodnews/29987 מהודו באהבה: רינה פושקרנה חוגגת 35 שנות מסעדנות], באתר rest, 1 בינואר 2019
* מיטל ליאור-גוטמן, [https://www.tzomet-hrz.co.il/news/17627 רינה פושקרנה: "אני הודית בלב ואני אמות הודית, אבל הודית ישראלית], צומת השרון, 25 בינואר 2019
* 

מתכונים של פושקרנה
* [https://www.youtube.com/user/pushkarnareena מסאלה פושקרנה - המטבח ההודי של רינה], באתר יוטיוב
* [http://www.ynet.co.il/tags/רינה_פושקרנה מתכונים של רינה פושקרנה], ynet
* [http://www.teamim.co.il/ניהולתוכן/רינהפושקרנהLobby/tabid/918/Default.aspx מתכונים של רינה פושקרנה], טעמים
* [http://10tv.nana10.co.il/Article/?ArticleID=499116 השפית רינה פושקרנה מנה ראשונה], ערוץ 10, 5 ביולי 2007

== הערות שוליים ==

קטגוריה:שפיות ישראליות
קטגוריה:נשות עסקים ישראליות
קטגוריה:אנשי עסקים ישראלים
קטגוריה:מסעדניות ישראליות
קטגוריה:עולות בשנות ה-1980
קטגוריה:עולים בשנות ה-1980
קטגוריה:יזמות ישראליות
קטגוריה:יזמים ישראלים
קטגוריה:ישראליות ילידות הודו
קטגוריה:ישראלים ילידי הודו
קטגוריה:ישראליות שנולדו ב-1959
קטגוריה:ישראלים שנולדו ב-1959